Dəymədərə

Dəymədərə — Azərbaycan Respublikasının Oğuz rayonunun Padar kənd inzibati ərazi dairəsində kənd.

 Toponimikası 
Oronim dəymə (mal–qaranın saxlandığı yer) və dərə (mənfi relyef forması) komponentlərindən düzəlib, "mal–qara saxlanan dərə" mənasındadır.

 Coğrafiyası və iqlimi 
Çay Dəymədərəçayın (Qalaçayın qolu) sahilində, Alazan–Əyriçay çökəkliyində, rayon mərkəzindən 20 km cənub–şərqdə, Padar kəndinin 4 km şərqində, Oğuz–Qəbələ şose yolunun solunda yerləşir.

 Əhalisi 
2009-cu ilin siyahıyaalınmasına əsasən kənddə 538 nəfər yaşayır.Azərbaycan Respublikası Əhalisinin Siyahıyaalınması. Azərbaycan Respublikasının Dövlət Statistika Komitəsi. Bakı-2010. Səh.629 

 İqtisadiyyatı 
Kənd əhalisinin əsas məşğuliyyətini heyvandarlıq, əkinçilik, bağçılıq və tərəvəzçilik təşkil edir. 

 Mədəniyyəti 
Kənddə klub, kitabxana və 50 nömrəlik ATS mövcuddur.

 Təhsil 
Kənddə orta məktəb fəaliyyət göstərir.

 Səhiyyə 
Kənddə tibb məntəqəsi var.

 İstinadlar 

 Həmçinin bax 

Kateqoriya:Oğuz rayonunun kəndləri